Document ID: 32002D0853

Komisjoni otsus,
29. oktoober 2002,
Euroopa Ühenduse seisukoha kohta, mis käsitleb ÜRO Euroopa Majanduskomisjoni määruste 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 ja 113 kohandamist tehnika arenguga
(2002/853/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. novembri 1997. aasta otsust 97/836/EÜ, mille alusel Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist [1] ja eriti selle artikli 4 lõike 2 esimest taanet
ning arvestades järgmist:
(1) Kui muudetud 1958. aasta lepingule lisatud ÜRO Euroopa Majanduskomisjoni määruse, mis on ühendusele kohustuslik otsuse 97/836/EÜ II lisa sätete tõttu, muutmise ettepanek pannakse hääletusele nimetatud lepingu artikli 1 lõike 2 alusel moodustatud halduskomisjonis, siis komisjoni poolt antav hääl võetakse vastu vastavalt korrale, mis kehtib tehnilisele kohandamisele mootorsõidukite tüübikinnitust käsitlevate direktiividega.
(2) Arvestades kogemusi ja tehnika arengut on vaja kohandada nõudeid teatavate elementide või tunnusjoonte osas, mis on käsitletud ÜRO Euroopa Majanduskomisjoni määrustes 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 ja 113.
(3) Käesolevas otsuses sätestatud meetmed on kooskõlas arvamusega, mille on andnud tehnika arenguga kohandamise komisjon, mis on moodustatud vastavalt nõukogu 6. veebruari 1970. aasta direktiivile 70/156/EMÜ liikmesriikide mootorsõidukite ja nende haagiste tüübikinnitust käsitlevate õigusaktide ühtlustamise kohta tehnika arenguga, [2] viimati muudetud Euroopa Parlamendi ja nõukogu direktiiviga 2001/116/EÜ, [3]
ON VASTU VÕTNUD JÄRGMISE OTSUSE:
Ainus artikkel
Euroopa Ühendus hääletab lisas loetletud dokumentide poolt hääletusel, mis toimub halduskomisjoni koosolekul 12. novembril 2002 ÜRO Euroopa Majanduskomisjoni "Sõidukeid käsitlevate määruste ühtlustamise maailmafoorumi" 128. istungi käigus või vajadusel pannakse need hääletusele hilisemal koosolekul.
Brüssel, 29. oktoober 2002

Labels: 7
13
15
8